
ŠAKIŲ RAJONO SAVIVALDYBĖS TARYBA

SPRENDIMAS

DĖL GREITOSIOS MEDICINOS PAGALBOS DISPEČERINĖS FUNKCIJOS PERDAVIMO 
2012 m. gegužės 31 d. Nr. T-212
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 4 d. ir Sveikatos apsaugos ministro 2010 m. gruodžio 27 d. įsakymu Nr. V-1131 (Žin., 2010, Nr. 158-8058) patvirtinto Greitosios medicinos pagalbos paslaugų teikimo ir išlaidų apmokėjimo tvarkos aprašo 9 bei 20 p., nusprendžia:


1. Perduoti nuo 2012 m. liepos 1 d. viešosios įstaigos Šakių greitosios medicinos pagalbos stoties dispečerinės funkciją viešajai įstaigai Kauno miesto greitosios medicinos pagalbos stočiai. 


2. Įpareigoti viešosios įstaigos Šakių greitosios medicinos pagalbos stoties direktorių Lietuvos Respublikos įstatymų bei kitų teisės aktų nustatyta tvarka atlikti visus būtinus veiksmus, susijusius su šio sprendimo įgyvendinimu. 

3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka. 

